《以桐江旧诗十五卷呈范君泽》
元代·方回

人品悬知大不同，一丝羞见钓台风。
七年假守如虚叟，万首新诗似放翁。
贷死偶余吟鬓白，每生犹想战尘红。
范侯胸次秋天碧，好借宽閒翼断鸿。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。